
24  қыркүйек  2026 жыл	  				           			№ 41/268-VIІI

Семей қаласы 					 		       			город Семей


Абай облысының білім беру басқармасының білім сапасын қамтамасыз ету және жаңа оқу жылына дайындық бойынша атқарған жұмысы туралы


 	«Қазақстан Республикасындағы жергілікті мемлекеттік басқару және өзін-өзі басқару туралы» Қазақстан Республикасының Заңының 6-бабының 
1-тармағының 6) тармақшасына сәйкес, «Абай облысы білім басқармасы»  ММ-нің басшысы А.А.Курманованың «Абай облысының білім беру басқармасының білім сапасын қамтамасыз ету және жаңа оқу жылына дайындық бойынша атқарған жұмысы туралы» баяндамасы қаралып және талқыланып, Абай облысы мәслихаты  ШЕШІМ ҚАБЫЛДАДЫ:
  	1. «Абай облысы білім басқармасы»  ММ-нің басшысы А.А.Курманованың «Абай облысының білім беру басқармасының білім сапасын қамтамасыз ету және жаңа оқу жылына дайындық бойынша атқарған жұмысы туралы» баяндамасы назарға алынсын.
 	2. «Абай облысы білім басқармасы» мемлекеттік мекемесіне келесі ұсынылсын:
 	1) Абай облысы білім басқармасының Жарма ауданы білім бөлімінің  «Н.Крупская атындағы орта мектебі» КММ жөндеу жұмыстарын бақылауға алсын және белгіленген мерзімде барлық қажетті жөндеу жұмыстарын аяқтауды;
 	2) «Абай облысының экономика және бюджеттік жоспарлау басқармасы» мемлекеттік мекемесімен бірлесіп мектептер үшін оқу құралдарын сатып алу мәселелерін пысықтап, одан әрі облыстың бюджеттік комиссиясының қарауына енгізуді;
	3) Қазақстан Республикасы Денсаулық сақтау министрлігінің талаптарына сәйкес ағымдағы жылдың соңына дейін балаларды тамақтандыруды ұйымдастыру қайта қарастырып, әрі қарай облыстың бюджеттік комиссиясының қарауына енгізуді.
	3. Осы шешімнің орындалуын бақылау Абай облысы мәслихатының Халықты әлеуметтік қорғау, білім және ғылым, денсаулық сақтау, мәдениет және спортты дамыту саласындағы тұрақты комиссиясына жүктелсін.
 	
4. Осы шешім оның қабылданған күннен бастап қолданысқа енгізіледі.


 	Абай облысы мәслихаты
 	төрағасының м.а.		 				     У. Майжанов

